Hei! Olen Maarit Verkkoperä.
Tervetuloa Sanaa naisilta -ohjelmaan!
Tällä kertaa aiheena on Kuoleman kautta Luvattuun maahan.
Nämä ovat näitä valtavia käsitteitä Raamatussa: Luvattu maa.
Mutta Luvattu maa, mikä se oikeastaan on?
Israelin kansalle Luvattu maa oli Kanaanin maa, -
jonka Jumala lupasi heille ja johon he Egyptin orjuudesta saivat lähteä -
ja valloittaa sen Luvatun maan monien vaiheitten kautta.
Matkalla ei ihan kaikki mennyt parhaalla mahdollisella tavalla -
tai ainakaan niin lyhyellä tavalla kuin olisi voinut mennä.
Mutta meillekin on Luvattu maa - jokaiselle.
Jumala on luvannut meille monia asioita Raamatussa -
ja henkilökohtaisessa elämässä Hän on antanut lupauksia.
Hän haluaa antaa meille lahjoja.
Hän haluaa eri tavoilla luvata meille uutta maata.
Usein meilläkin tilanne silti on, -
ettei se aina mene lyhyimmän kaavan mukaan.
Joudumme etsimään Jumalan tahtoa.
Joudumme olosuhteitten puristuksessa raivaamaan tietä.
Jumala pysyy silti uskollisena, -
niin kuin Hän oli uskollinen Israelin kansalle.
Hänen lupauksensa ei väistynyt mihinkään.
Vaikka Israelin kansa teki omia mutkia, -
Hänen lupauksensa oli voimassa.
Miten kuolema sitten liittyy Luvattuun maahan?
Ja lihan ristiinnaulitseminen, josta Raamattu puhuu?
Otetaan tässä Roomalaiskirjeen luvusta 8 tekstiä.
"Niin ei nyt siis ole mitään kadotustuomiota niille, -
jotka Jeesuksessa Kristuksessa ovat.
Sillä elämän hengen laki Kristuksessa Jeesuksessa on vapauttanut -
sinut synnin ja kuoleman laista. Sillä mikä laille oli mahdotonta, -
koska se oli lihan kautta heikoksi tullut, sen Jumala teki, -
lähettämällä oman Poikansa syntisen lihan kaltaisuudessa -
ja synnin tähden ja tuomitsemalla synnin lihassa, -
että lain vanhurskaus täytettäisiin meissä, -
jotka emme vaella lihan mukaan, vaan Hengen.
Sillä niillä, jotka elävät lihan mukaan, on lihan mieli, -
mutta niillä, jotka elävät Hengen mukaan, on Hengen mieli."
Kun olet tullut Jeesuksen luo ja avannut sydämesi oven Hänelle, -
Pyhä Henki on tullut sisimpääsi -
ja olet saanut uudestisyntyä Jumalan lapseksi.
Silloin sinun henkesi on yhteydessä Jumalan kanssa.
Mutta ei ole ihan itsestäänselvyys, -
hallitseeko Jumala siellä sinun sydämessäsi silti.
Voi olla asioita, jotka ovat Raamatun termein ns. lihan vallassa.
Ne voivat olla vanhoja tottumuksia vanhasta elämästä, riippuvuuksia.
Semmoisia asioita, jotka ovat tekemisissä synnin kanssa.
Mitä synti alkuperäisessä Raamatun kielessä tarkoittaa?
Se tarkoittaa 'ampua ohi maalin'.
Sinulla voi siis olla elämässä asioita, -
jotka hidastavat sinun hengellistä elämääsi -
tai muutenkin elämää.
On taakkoja, jotka eivät ole sinulle loppujen lopuksi hyväksi, -
vaan Jumala haluaisi vapauttaa sinut myös niistä.
Tässä kohtaa tulee nyt se, mitä sille lihalle voidaan tehdä -
ja mitä itse asiassa Jeesus on jo tehnyt.
Hän on ristiinnaulinnut lihan.
Kun Hän Golgatan keskimmäisellä ristillä kuoli jokaisen puolesta, -
niin Hän siellä naulitsi meidän lihamme ristille.
Samalla tavalla, kun otamme Jeesuk- sen vastaan uskon kautta sydämeen,
voimme samalla tavalla myös ottaa vastaan lihan ristiinnaulitsemisen.
Siis konkreettisesti käytännössä: -
kun huomaamme lihasta tulevia ajatuksia...
Jumalan Henki ei kutsu minua tuhoamaan itseäni -
esimerkiksi omaa ruumiistani vaikka päihteillä, -
vaan ne ajatukset tulevat jostakin vanhasta, sieltä lihasta.
Silloin voimme uskon kautta muistaa, että Jeesus on sen naulinnut.
Tämä on Jeesuksen ristinkuolemassa jo naulittu ristille.
Monesti on näet niin, että kun alamme omalla yrittämisellä -
taistella vanhoja tottumuksia tms. vastaan, -
niin todellakin huomaamme, -
että liha on aika voimakas ja häikäilemätön.
Meidän lihamme on itsekäs.
Se pyrkii liittoutumaan saatanan ja maailman hengen kanssa.
Meissä saattaa olla portteja vihollisen vaikutukselle.
Saatana on ovela -
ja tietää ihmisen olemuksesta ja ihmiskunnasta paljon.
Se ei hellitä helposti.
Jos omissa voimissamme yritämme lihaa tappaa tai ristiinnaulita, -
niin siinä tulee vaikeuksia.
Se ei oikein onnistu.
Jumala kuitenkin tahtoo, että senkin asian saamme ottaa -
levosta käsin uskon kautta valmiiksi tehtynä lahjana.
Armosta, ei ansiosta - eikä itse yrittämällä.
Jos liha on voimissaan tai vaikuttaa elämässämme, sisimmässämme, -
niin se myös estää meitä olemasta hengellisesti hedelmällisiä.
Senkin vuoksi on tärkeää, -
että Jeesus Kristus itse istuu meidän sydämemme valtaistuimella, -
jolloin liha ei hallitse, vaan Hän.
Jatketaan Roomalaiskirjeen luvusta 8 vielä -
jakeesta 6 eteenpäin: "Sillä lihan mieli on kuolema, -
mutta hengen mieli on elämä ja rauha; -
sentähden että lihan mieli on vihollisuus Jumalaa vastaan, -
sillä se ei alistu Jumalan lain alle, eikä se voikaan.
Jotka lihan vallassa ovat, ne eivät voi olla Jumalalle otolliset.
Mutta te ette ole lihan vallassa, vaan Hengen, -
jos kerran Jumalan Henki teissä asuu.
Mutta jolla ei ole Kristuksen Henkeä, se ei ole hänen omansa."
Miten liha siis ristiinnaulitaan?
Katso Jeesukseen, älä itseesi.
Katso siihen, mitä Hän on jo tehnyt sinun puolestasi ristillä.
Katso Jeesukseen uskon kautta.
Älä hätäänny, jos vaikka heti ei mitään tapahdu -
tai vanhat tottumukset kiusaavat ja ahdistavat.
Usko on luja luottamus siihen, mitä toivotaan, -
ojentautuminen sen mukaan, mikä ei näy (Hepr. 11:1).
Se pätee myös tässäkin.
Kärsivällisyyden kautta me usein saavutamme sen, -
minkä Jumala on luvannut. Se kärsivällisyys tarvitaan.
Jumala on puhunut usein minulle unien kautta -
ja näyttänyt myös sitä, mitä omassa sisimmässä tapahtuu.
Näin kerran mielenkiintoisen unen aiheena lihan ristiinnaulitseminen.
Ja Luvattu maa myös.
Siinä unessa oli ensin pyöreä lasipallo.
Se oli tämän kokoinen.
Lasin pinta oli vähän lumen näköistä.
Oli huone ja näin, että lasipallo heitettiin sen huoneen nurkkaan.
Se meni rikki. Lasi hajosi palasiksi, -
ja palaset putosivat lattialle.
Sitten katsoin, mitä nurkassa näkyi, mitä pallo oli sisältänyt.
Siellä oli kaksi pikkulintua, vähän kuin siamilaiset kaksoset.
Linnut olivat pyrstöistään kasvaneet yhteen tai olivat yhtä.
Niitten vartalot, nokat ja päät olivat erilliset.
Ne katsoivat toisiaan nokka nokkaa kohti.
Niitten nokasta nousi hieno, kaunis, pieni punainen kukka.
Molemmilta linnuilta nousi samanlainen kukka nokan päälle.
Kun uni jatkui, linnut olivat siinä lattialla.
Tiesin, että nyt on näitten lintujen aika kuolla.
Se ei ollut kuitenkaan surullista.
Lihan ristiinnaulitseminen ja lihan kuoleminen ei ole surullinen asia.
Se on ovi eteenpäin. Se on tie eteenpäin.
Se on tie suurempiin voittoihin Jumalan kanssa.
Siinä unessa sen jälkeen näkyi vielä tällainen tapahtuma.
Kun kerrottiin, että lintujen on aika kuolla, -
niin äkkiä lintujen kasvot katsoivat minuun päin.
Ne näyttivätkin yhtäkkiä pieniltä kissanpennuilta.
Oikein suloisilta pieniltä kissanpennuilta.
Uskon, että Jumala halusi tällä tavalla...
Unet voivat olla tosi mielenkiintoisia ja erikoisia tapahtumineen -
ja symboleineen, joita ei ole tässä maailmassa ikinä nähty, -
kuten pikkulinnun muuttuminen pieneksi kissaksi.
Uskon, että Pyhä Henki halusi näin näyttää sen, -
että kun olemme suostuneet siihen kuolemaan -
ja antaneet Pyhälle Hengelle luvan tehdä se, -
mitä Hän haluaa meidän elämässämme tehdä, -
silloin Hänen voimansa alkaa tulla esille meissä.
Jeesuksen Kristuksen sydän alkaa tulla esille meissä.
Hänenhän sanotaan olevan Juudan leijona.
Me olemme sitten alussa varmaan pieniä kissanpentuja, -
mutta niistäkin tulee isoja.
Kun Herran kanssa kuljemme, niin Hän antaa voimansa -
ja kirkkautensa meille.
Kiitos, Herra, että saamme edessäsi edelleen joka päivä -
luovuttaa oma tahtomme Sinulle. Tee Sinä, mitä tahdot.
Katso meidän sydämemme sopukoihin, -
ja me annamme sinulle luvan tehdä Sinun tahtosi meidän elämässämme.
Hallitkoon Jeesus Kristus! Aamen.
Tekstitys: Tuula-Riitta Virrankare